**APSTIPRINĀTS**

ar Nodarbinātības valsts aģentūras

iepirkuma komisijas

2018.gada 19.jūlija sēdes

protokolu Nr.1

„Psihologa individuālo konsultāciju un grupu konsultāciju īstenošana” ESF projekta “Atbalsts ilgstošajiem bezdarbniekiem” (Nr.9.1.1.2/15/I/001) ietvaros

(Publisko iepirkumu likuma 10.panta pirmā daļa)

**NOLIKUMS**

Iepirkuma identifikācijas numurs: NVA 2018/22\_ESF

Rīga

2018

**I VISPĀRĪGĀ INFORMĀCIJA**

1. **Identifikācijas numurs:**

NVA 2018/22\_ESF (turpmāk – iepirkums)

1. **Pasūtītājs un tā rekvizīti:**

Nodarbinātības valsts aģentūra (turpmāk – Pasūtītājs)

Reģ. Nr. 90001634668

Adrese: K.Valdemāra iela 38 k-1, Rīga, LV – 1010

Mājaslapas adrese: www.nva.gov.lv

1. **Pasūtītāja kontaktpersona:**

Juridiskā departamenta Iepirkumu un līgumu nodaļas ESF projekta “Atbalsts ilgstošajiem bezdarbniekiem” vecākā eksperte Jūlija Žirkova

E-pasts: Julija.Zirkova@nva.gov.lv

Kontaktpersona iepirkuma norises laikā sniedz tikai organizatorisku informāciju.

1. **Iepirkuma priekšmets un finansēšanas avots:**
   1. Iepirkuma priekšmets ir „Psihologa individuālo konsultāciju un grupu konsultāciju īstenošana” ESF projekta “Atbalsts ilgstošajiem bezdarbniekiem” (Nr.9.1.1.2/15/I/001) ietvaros saskaņā ar iepirkuma tehnisko specifikāciju (1.pielikums) un tehnisko piedāvājumu (5.pielikums);
   2. CPV kods – 85121270-6 (Psihiatru vai psihologu pakalpojumi).
   3. Iepirkuma priekšmets tiks finansēts no Eiropas Savienības fondu darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.2 pasākuma “Ilgstošo bezdarbnieku aktivizācijas pasākumi” projekta „Atbalsts ilgstošajiem bezdarbniekiem” finanšu līdzekļiem.
2. **Līguma izpildes laiks un vieta:**
   1. Iepirkuma līguma (turpmāk - Līgums) izpildes termiņš – no Līguma noslēgšanas brīža līdz līguma summas apguvei, bet ne ilgāk kā līdz 2020. gada 30.jūnijam.
   2. Līguma izpildes vieta – Latvijas Republikas teritorija.
3. **Dokumentācijas pieejamība un informācijas sniegšana:**
   1. Pretendenti ar nolikumu un tā pielikumiem var iepazīties Pasūtītāja mājaslapā www.nva.gov.lv sadaļā - iepirkumi. Jautājumu vai nolikuma grozījumu gadījumā norādītajā adresē iepirkuma komisija ievietos papildu informāciju.
   2. Ar nolikumu un tā pielikumiem drukātā veidā pretendenti var iepazīties bezmaksas līdz piedāvājuma iesniegšanas termiņam katru darba dienu no 8.30 līdz 12.00 un no 12.30 līdz 17.00 Pasūtītāja telpās Eksporta ielā 6, 14.kabinetā, 2.stāvā, Rīgā, iepriekš sazinoties ar nolikuma 3.punktā norādīto kontaktpersonu.
   3. Pretendents ir tiesīgs pieprasīt Pasūtītajam izsniegt iepirkuma procedūras dokumentus drukātā veidā. Pasūtītājam ir pienākums pieprasītos iepirkuma procedūras dokumentus izsniegt triju darba dienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājuma iesniegšanas termiņa.
   4. Informācijas apmaiņa starp Pasūtītāju un pretendentu notiek latviešu valodā, informācijas pieprasījumu nosūtot nolikuma 3.punktā minētajai kontaktpersonai. Mutvārdos sniegtā informācija iepirkuma procedūras ietvaros nav saistoša, izņemot informācijas apmaiņai, kas neattiecas uz iepirkuma procedūras dokumentiem, pieteikumiem un piedāvājumiem. Mutvārdu saziņas saturs var tikt dokumentēts rakstveidā vai audioierakstos, ja tā var ietekmēt pieteikumu vai piedāvājumu saturu un piedāvājumu vērtēšanu ***(****Precizēts ar IK 03.08.2018. lēmumu).*
   5. Pasūtītājs sniegs atbildes uz pretendentu uzdotajiem jautājumiem un sniegs papildu informāciju par iepirkuma dokumentācijā iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, ja pretendenti būs uzdevuši jautājumus vai pieprasījuši papildu informāciju ne vēlāk kā četras dienas pirms piedāvājumu iesniegšanas termiņa beigām.
   6. Pretendentam ir pienākums sekot līdzi par iepirkuma norisi tai skaitā izmaiņām nolikumā, kā arī iepirkuma komisijas sniegtajām atbildēm uz pretendentu jautājumiem, kas tiek publicētas 6.1.punktā minētajā tīmekļa vietnē.
4. **Piedāvājuma iesniegšanas vieta, datums, laiks un kārtība:**
   1. Pretendentam piedāvājums jāiesniedz ne vēlāk, kā līdz ~~2018.gada 3.augusta plkst.16:00~~ **~~2018.gada 17.augusta plkst. 16:00 (~~***~~Precizēts ar IK 30.07.2018. lēmumu)~~* **~~2018.gada 21.septembra plkst.16:00~~***~~(Precizēts ar IK 09.08.2018.lēmumu)~~* **2018.gada 5.oktobra plkst.16:00** *(Precizēts ar IK 17.09.2018. lēmumu)* Nodarbinātības valsts aģentūrā, K. Valdemāra ielā 38 k-1, Rīgā, LV-1010, piedāvājumu ievietojot 1.stāva foajē novietotajā pasta kastē vai personīgi sazinoties ar Juridiskā departamenta Resursu un dokumentu pārvaldības nodaļas lietvedi, pa tālr. nr. 67021827.
   2. Pretendents piedāvājumu iesniedz personīgi vai atsūtot pa pastu. Nosūtot piedāvājumu pa pastu, pretendents uzņemas atbildību par piedāvājumu saņemšanu līdz nolikumā noradītājam termiņam nolikumā norādītajā vietā. Piedāvājumi pēc nolikumā norādītā iesniegšanas termiņa netiks pieņemti, un pa pastu saņemtie piedāvājumi tiks nosūtīti atpakaļ pretendentam.
   3. Pretendents var iesniegt tikai vienu piedāvājuma variantu.

**II. PRASĪBAS PIEDĀVĀJUMA SAGATAVOŠANAI NOFORMĒŠANAI**

1. Piedāvājums jāsagatavo un jāiesniedz saskaņā ar iepirkuma nolikumā izvirzītājām prasībām.
2. Pretendents drukātā formātā iesniedz vienu piedāvājuma oriģinālu un vienu piedāvājuma kopiju. Uz piedāvājuma oriģināla attiecīgi norāda atzīmi „ORIĢINĀLS” un kopijas attiecīgi norāda atzīmi „KOPIJA”. Ja piedāvājuma kopija atšķirsies no piedāvājuma oriģināla, iepirkuma komisija ņems vērā piedāvājuma oriģinālu.
3. Piedāvājums jāiesniedz aizlīmētā, aizzīmogotā (ja ir zīmogs) ***(****Precizēts ar IK 03.08.2018. lēmumu)* iepakojumā.
4. Pretendentam uz iepakojuma jānorāda:
   1. Pasūtītāja nosaukums un juridiskā adrese;
   2. pretendenta nosaukums un juridiskā adrese, reģistrācijas numurs, kontaktpersona, tālruņa numurs un e-pasta adrese;
   3. atzīme „Piedāvājums iepirkumā „Psihologa individuālo konsultāciju un grupu konsultāciju īstenošana” ESF projekta “Atbalsts ilgstošajiem bezdarbniekiem” ietvaros (iepirkuma identifikācijas numurs – NVA 2018/22\_ESF). Neatvērt līdz ~~2018.gada 3.augustam~~ **~~2018.gada 17.augustam~~***~~(Precizēts ar IK 30.07.2018. lēmumu)~~*~~”~~ **~~2018.gada 21.septembrim~~** *~~(Precizēts ar IK 09.08.2018.lēmumu)”.~~* **2018.gada 5.oktobrim** *(Precizēts ar IK 17.09.2018.lēmumu)”.*
5. Piedāvājumā ietvertajiem dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, labojumiem vai dzēsumiem.
6. Piedāvājumam jābūt latviešu valodā. Dokumentiem svešvalodā jāpievieno tulkojums latviešu valodā. Visu iesniegto dokumentu atvasinājumu un tulkojumu pareizību pretendents ir tiesīgs apliecināt ar vienu apliecinājumu, ja piedāvājums ir cauršūts vai caurauklots.
7. Pretendenta piedāvājuma dokumentus paraksta pretendentu pārstāvēt tiesīga vai pretendenta pilnvarota persona. Personas, kuras paraksta piedāvājumu, paraksta tiesībām ir jābūt nostiprinātām atbilstoši normatīvajos tiesību aktos noteiktajam regulējumam. Ja piedāvājumā iekļauto dokumentāciju paraksta pilnvarota persona, piedāvājumam pievieno attiecīgu paraksta tiesīgās personas izdotu pilnvaru vai normatīvajos tiesību aktos noteiktā kārtībā apliecinātu pilnvarojuma kopiju. Piedāvājumā iekļauto dokumentu kopiju apliecinājumu ar parakstu apstiprina paraksta tiesīgā persona vai tās pilnvarota persona.
8. Piedāvājums pretendentam jānoformē un jāiesniedz vienā iesietā sējumā. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, uz kuras jānorāda cauršūto lapu skaits, ko ar savu parakstu un pretendenta zīmoga (spiedoga) (ja tāds ir) nospiedumu apliecina pretendenta pārstāvis.
9. Pretendents ir tiesīgs atsaukt iesniegto piedāvājumu, rakstveidā par to paziņojot Pasūtītājam. Piedāvājuma atsaukšana nav grozāma, un tā izbeidz turpmāku pretendenta līdzdalību šajā iepirkumā.
10. Pirms iepirkuma nolikuma noteiktā piedāvājuma iesniegšanas termiņa beigām pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām) un uz tā jābūt norādei, ka tie ir sākotnējā piedāvājuma grozījumi.
11. Pēc piedāvājumu iesniegšanas termiņa beigām pretendents nevar savu piedāvājumu grozīt.
12. Iesniegtie piedāvājumi ir Pasūtītāja īpašums un netiek atdoti atpakaļ pretendentiem, izņemot nolikumā minētajos gadījumos.
13. Pretendents sedz visas izmaksas, kas saistītas ar viņa piedāvājuma sagatavošanu un iesniegšanu Pasūtītājam.
14. Lai Pasūtītājs spētu nodrošināt, Publisko iepirkumu likuma (turpmāk PIL) 14. panta otrajā daļā noteiktās prasības, pretendentam ir pienākums par jebkuru informāciju, kas ir uzskatāma par komercnoslēpumu vai ir konfidenciāla, piedāvājumā iekļaut īpašu norādi.

**III. NOSACĪJUMI PRETENDENTA DALĪBAI IEPIRKUMĀ UN PRETENDENTA ATLASES DOKUMENTI**

1. Pretendentu atlases nosacījumi ir obligāti visiem pretendentiem, kas vēlas iegūt tiesības slēgt iepirkuma līgumu.

## Pretendents, piegādātāju apvienības dalībnieks, pretendenta piesaistītais apakšuzņēmējs, kā arī persona, uz kuras iespējām pretendents balstās, ir reģistrēts normatīvajos aktos noteiktajā kārtībā Latvijā vai ārvalstīs (ja attiecīgās valsts normatīvie akti to paredz) *(Precizēts ar IK 03.08.2018. lēmumu*~~) – Uzņēmumu reģistra administrētajos reģistros (juridiskām personām) vai nodokļu maksātāju reģistrā (fiziskām personām).~~

1. Uz pretendentu neattiecas PIL 42. panta pirmajā daļā noteiktie izslēgšanas nosacījumi, ņemot vērā PIL 42. panta trešajā ~~un ceturtajā~~ *(Precizēts ar IK 03.08.2018. lēmumu).*daļā noteiktos noilguma termiņus:
   1. uz personālsabiedrības biedru, ja pretendents ir personālsabiedrība, neattiecas, PIL 42. panta pirmās daļas 1., 2., 3., 4., 5., 6. vai 7. punkta izslēgšanas nosacījumi;
   2. uz pretendenta norādīto apakšuzņēmēju, kura sniedzamo pakalpojumu vērtība ir vismaz 10 procenti no kopējās līguma vērtības, neattiecas, PIL 42. panta pirmās daļas 2., 3., 4., 5., 6. vai 7. punkta nosacījumi;
   3. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst iepirkuma nolikumā noteiktajām prasībām, neattiecas PIL 42. panta pirmās daļas 1., 2., 3., 4., 5., 6. vai 7.punkta izslēgšanas nosacījumi.
2. Uz pretendentu neattiecas PIL 42. panta otrās daļas pirmajā punktā minētais izslēgšanas nosacījums, ņemot vērā PIL 42.panta ceturtās daļas noilguma termiņus *(Precizēts ar IK 03.08.2018. lēmumu).*
3. Pretendentam pakalpojuma sniegšanā jānodrošina, vismaz iepirkuma tehniskās specifikācijas 3. punktā minētais personāla skaits.
4. Pretendenta piesaistītajiem kvalificētajiem speciālistiem, kuri nodrošinās minētā pakalpojuma sniegšanu, katram jāatbilst šādām prasībām:
   1. iegūta augstākā izglītība psiholoģijā *(pabeigta akreditēta bakalaura studiju programma un akreditēta maģistra studiju programma psiholoģijā)* vai augstākā izglītība psiholoģijā, kas atbilst piecu gadu ilgām pilna laika studijām;
   2. iepriekšējo trīs gadu laikā (no 2015. gada līdz piedāvājuma iesniegšanas dienai) ir pieredze psihologa pakalpojumu sniegšanā pieaugušajiem, sniedzot ne mazāk kā 540 individuālās un grupu psihologa konsultācijas, kur katras konsultācijas ilgums ir vismaz 45 minūtes;
   3. iepriekšējo trīs gadu laikā (no 2015. gada līdz piedāvājuma iesniegšanas dienai), ir apmeklējis apmācības (seminārus, kursus, nodarbības u.c.), kas apliecina kvalifikācijas celšanu psihologa specialitātē.
5. Ja pretendenta piesaistīto speciālistu (psihologu) izglītību apliecina ārvalstīs vai Padomju Sociālistisko Republiku Savienības (PSRS) augstākās mācību iestādes izsniegts dokuments par augstāko izglītību, bet nav Akadēmiskā informācijas centra izsniegts dokuments par iegūtās izglītības pielīdzināšanu Augstskolu likumā noteiktajiem grādiem un profesionālajām kvalifikācijām, tad šis pretendents iesniedz apliecinājumu, ka gadījumā, ja pretendents iepirkumā iegūst tiesības slēgt līgumu, tad tas apņemtas Pasūtītajam iesniegt minēto Akadēmiskā informācijas centra izsniegtu dokumentu par iegūtās izglītības pielīdzināšanu Augstskolu likumā noteiktajiem grādiem un profesionālajām kvalifikācijām mēneša laikā no līguma noslēgšanas brīža.
6. Lai novērtētu pretendenta atbilstību paredzamā iepirkuma nolikuma prasībām, **pretendentam jāiesniedz šādi dokumenti:**
   1. pieteikums par piedalīšanos iepirkumā (2.pielikums);
   2. piesaistīto pakalpojuma sniedzēju (psihologu) izglītību apliecinošu dokumentu kopijas, saskaņā ar nolikuma 27.1. apakšpunktā minētajām prasībām;
   3. piesaistīto pakalpojumu sniedzēju kvalifikācijas celšanu apliecinošas dokumentu kopijas, saskaņā ar nolikuma 27.3. apakšpunktā minētajām prasībām;
   4. pakalpojuma sniegšanā piesaistīto pakalpojumu sniedzēju pašrocīgi parakstīts pieredzes apraksts (turpmāk - CV) saskaņā ar nolikuma 27.2., 27.3. apakšpunktu. CV informācija ir jāiesniedz tādā apjomā, lai konstatētu pretendenta atbilstību iepirkuma nolikuma 27.punktā noteiktajām prasībām (3.pielikums);
   5. finanšu piedāvājums (4.pielikums);
   6. tehniskais piedāvājums (5.pielikums);
   7. pakalpojuma sniegšanā piedāvātās pakalpojumu īstenošanas vietas (adreses) (6.pielikums);
   8. saraksts, kurā norādīti visi apakšuzņēmēji un apakšuzņēmēja apakšuzņēmēji, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka un katram šādam apakšuzņēmējam izpildei nododamo pakalpojuma līguma daļu (veidlapas paraugs 7.pielikumā).

Apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekmē apakšuzņēmējā, vai kapitālsabiedrību, kurā ir izšķirošā ietekme kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā. Saraksts jāiesniedz tikai gadījumā, ja pretendents plāno līguma izpildē piesaistīt apakšuzņēmēju;

* 1. pretendenta vienošanās ar visiem apakšuzņēmējiem, kuru sniedzamo pakalpojumu vērtība ir 10 procenti no kopējās iepirkuma līguma vērtības, vai lielāka un katram šādam apakšuzņēmējam izpildei nododamo pakalpojumu daļu, par piedalīšanos iepirkumā;
  2. pretendents pakalpojuma sniegšanā drīkst apvienoties piegādātāju apvienībās. Piegādātāju apvienības sadarbības līguma kopiju, kurā noteikts, ka visi piegādātāju apvienības dalībnieki kopā un atsevišķi ir atbildīgi par līguma izpildi. Līgumā jābūt norādītam vadošajam dalībniekam vai pārstāvim (ja personu apvienība to ir noteikusi (pilnvarojusi)) kas pārstāvēs piegādātāju apvienību iepirkumā un to vārdā parakstīs piedāvājuma dokumentus.

1. Pretendents, lai apliecinātu profesionālo pieredzi vai Pasūtītāja prasībām atbilstoša personāla pieejamību var balstīties uz citu personu iespējām, tikai tad ja šīs personas sniegs pakalpojumus, kuru izpildei attiecīgās spējas ir nepieciešamas.
2. Pretendents ir atbildīgs par sniegto ziņu patiesumu. Iepirkuma komisija ir tiesīga pārbaudīt pretendenta sniegto ziņu patiesumu. Pretendents ir tiesīgs iesniegt izziņu vai citu dokumentu par attiecīgo faktu, ja Pasūtītāja iegūtā informācija neatbilst faktiskajai situācijai. Ja iepirkuma komisija, pārbaudot pretendenta jebkuras sniegtās ziņas, konstatēs, ka tās neatbilst patiesībai, pretendenta piedāvājums iepirkumā vai tā daļā tiks noraidīts.

**IV. FINANŠU PIEDĀVĀJUMS**

1. Finanšu piedāvājums jāsagatavo atbilstoši iepirkuma nolikuma 4.pielikuma veidlapas paraugam.
2. Pretendents drīkst iesniegt tikai vienu piedāvājuma variantu.
3. Finanšu piedāvājumā cena jānorāda euro (EUR) bez PVN ar divām zīmēm aiz komata.
4. ~~Pretendentam jānorāda cena iepirkuma priekšmeta daļai.~~ Cenā ~~tiek iekļauti~~ jāiekļauj *(Precizēts ar IK 03.08.2018. lēmumu)* visi ar pakalpojuma sniegšanu saistītie izdevumi t.sk., administratīvās izmaksas, kā arī visi nodokļi un nodevas, izņemot PVN. Papildu izmaksas līguma darbības laikā netiks pieļautas.

**V. TEHNISKAIS PIEDĀVĀJUMS**

1. Pretendentam tehniskais piedāvājums ir jāsagatavo un jāiesniedz atbilstoši tehniskā piedāvājuma formai (5.pielikums), ievērojot tehniskās specifikācijas (1.pielikums) prasības.
2. Tehniskajam piedāvājumam ir pilnībā jāatbilst tehniskās specifikācijas prasībām.

**VI. PIEDĀVĀJUMU VĒRTĒŠANA**

1. Tiks salīdzināti un vērtēti tikai tie piedāvājumi, kas iesniegti iepirkuma nolikumā paredzētajā kārtībā un termiņā.
2. Piedāvājumu vērtēšana notiks šādā kārtībā:
   1. iepirkuma komisija vērtēs pretendenta piedāvājuma noformējuma atbilstību iepirkuma nolikuma prasībām.Ja iepirkuma komisija vērtēšanas procesā konstatēs piedāvājuma neatbilstību noformējuma prasībām, kuras var ietekmēt turpmāko lēmumu pieņemšanu attiecībā uz pretendentu, komisija ir tiesīga pretendenta piedāvājumu noraidīt;
   2. komisija vērtēs pretendenta atbilstību nolikuma III. nodaļā noteiktajām atlases prasībām. Ja pretendents nav iesniedzis nolikuma 29.punktā norādītos dokumentus vai iesniegtā informācija neapliecina pretendenta atbilstību nolikuma 23., 24., 25., 26. un 27. punktā noteiktajām prasībām, iepirkuma komisijai ir tiesības pretendenta piedāvājumu noraidīt;
   3. Pretendenta atbilstību PIL 42. panta otrās daļas pirmajā punktā noteiktajam izslēgšanas noteikumam, iepirkumu komisija pārbaudīs PIL 42. panta kārtībā.
3. Iepirkuma komisija vērtēs pretendenta tehniskā piedāvājuma atbilstību iepirkuma nolikuma tehniskās specifikācijas prasībām. Ja pretendenta tehniskais piedāvājums pilnībā neatbildīs tehniskās specifikācijas prasībām pretendents tiks noraidīts, un tā piedāvājums tālāk netiks vērtēts.
4. Vērtējot finanšu piedāvājumu, iepirkuma komisija pārbaudīs vai piedāvājumā nav aritmētisko kļūdu. Ja iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā ņems vērā labojumus. Par aritmētisko kļūdu labojumiem pasūtītājs informēs pretendentu.
5. **No iepirkuma nolikuma prasībām atbilstošajiem piedāvājumiem par uzvarētāju tiks atzīts viens pretendents, kas būs iesniedzis saimnieciski visizdevīgāko piedāvājumu un uz kuru neattiecas PIL 42.pantā noteiktie izslēgšanas noteikumi.**

|  |  |  |
| --- | --- | --- |
| **Nr.p.k.** | **Vērtējamais kritērijs** | **Maksimālais**  **punktu skaits** |
| **1.** | **Piedāvājumā papildu piesaistīto speciālistu skaits pakalpojuma nodrošināšanai (1)** | 20 punkti |
| **2.** | **Piedāvājumā piesaistīto speciālistu kvalifikācijas paaugstināšanu apliecinošu dokumentu skaits katram speciālistam (2)** | 15 punkti |
| **3.** | **Piedāvātā cena (3)** | Punktu skaits atkarīgs no piedāvātās cenas individuālajām un grupu konsultācijām |
|  | **Kopā** | **1+2+3** |

|  |  |  |
| --- | --- | --- |
| **1.** | **Pretendenta papildu piesaistīto speciālistu skaits psihologa pakalpojuma nodrošināšanai:** | Kopā ne vairāk kā **20** punkti |
|  | Pretendenta papildu piesaistīto speciālistu skaits pakalpojuma nodrošināšanai:  5 punkti tiek piešķirti par katru pretendenta norādīto papildu speciālistu, bet ne vairāk kā 20 punkti par norādītajiem speciālistiem kopā.  Apstāklis, ka pretendents ir piesaistījis visu nepieciešamo personālu, neietekmē to, ka pretendentam attiecīgajā apakškritērijā tiks piešķirts lielāks punktu skaits. |  |
| **2.** | **Piedāvājumā piesaistīto speciālistu kvalifikācijas paaugstināšanu apliecinošu dokumentu skaits katram speciālistam:** | Kopā ne vairāk kā **15** punkti |
|  | Pretendenta piesaistīto speciālistu kvalifikāciju paaugstināšanu apliecinošu dokumentu skaita vērtējums:  5 punkti tiek piešķirti par katru piesaistītā speciālista kvalifikācijas paaugstināšanu apliecinošu dokumentu psiholoģijas specialitātē iesniegšanu, bet ne vairāk kā 15 punkti par iesniegtajiem kvalifikācijas paaugstināšanu apliecinošajiem dokumentiem katram speciālistam. |  |
| **3.** | **Pretendenta piedāvātā cena par psihologa pakalpojuma sniegšanu:** |  |
| 3.1. | Pretendenta piedāvātā cena par pakalpojuma sniegšanu individuālajām konsultācijām [[1]](#footnote-1) tiek vērtēta pēc šādas formulas:  (Cp/Cmin) \*30= P, kur  Cmin – Zemākā piedāvātā cena no visiem piedāvājumiem par pakalpojumu vienam bezdarbniekam  Cp – Pretendenta piedāvātā cena par pakalpojumu vienam bezdarbniekam  P – iegūto punktu skaits  Iegūtais punktu skaits tiek aritmētiski noapaļots līdz veseliem skaitļiem |  |
| 3.2. | Pretendenta piedāvātā cena par pakalpojuma sniegšanu[[2]](#footnote-2) grupu konsultācijām tiek vērtēta pēc šādas formulas:  (Cp/Cmin) \*30= P, kur  Cmin – Zemākā piedāvātā cena no visiem piedāvājumiem par pakalpojumu vienai grupai.  Cp – Pretendenta piedāvātā cena par pakalpojumu vienai grupai.  P – iegūto punktu skaits  Iegūtais punktu skaits tiek aritmētiski noapaļots līdz veseliem skaitļiem |  |
|  | **Kopā (1+2+3)** |  |

1. Vērtēšanā tiks izmantota pretendenta piedāvājumā ietvertā informācija.
2. Kopējos katra pretendenta novērtējuma punktus komisija aprēķinās, summējot komisijas locekļa individuālā vērtējumā iegūtos punktus par katru kritēriju atsevišķi un aprēķinot aritmētiski vidējo rezultātu.
3. Par saimnieciski visizdevīgāko piedāvājumu iepirkuma komisija atzīs to piedāvājumu, kas apkopojot individuālos vērtējumus, iegūs lielāko punktu skaitu.
4. Gadījumā ja vairāki piedāvājumi vērtēšanā iegūs vienādu punktu skaitu, iepirkuma komisija vērtēs nolikuma 27.2. punktā pretendenta piesaistītajiem speciālistiem izvirzītās prasības, *vērtējot sniegto individuālo un grupu psihologa konsultāciju kopskaitu*. Par saimnieciski visizdevīgāko piedāvājumu tiks izvēlēts pretendents, kas būs *nodrošinājis lielāko individuālo un grupu psihologa konsultāciju kopskaitu*.
5. Pirms līguma slēgšanas tiesību piešķiršanas, iepirkumu komisija pārbaudi par PIL 42.panta pirmajā daļā noteikto pretendentu izslēgšanas gadījumu esamību veiks par katru pretendentu, kuram būtu piešķiramas līguma slēgšanas tiesības, PIL 42. panta kārtībā.
6. Iepirkuma komisija, pārbaudot un vērtējot iesniegtos pretendentu piedāvājumus, vērtē pretendentu un to piedāvājumu atbilstību nolikuma prasībām. Konstatējot neatbilstību, iepirkuma komisija vērtē to nozīmību.
7. Ja pretendents vai tā piedāvājums neatbilst kādai nolikumā noteiktajai prasībai un šī neatbilstība ir būtiska, iepirkumu komisija attiecīgo pretendentu noraida un tā iesniegto piedāvājumu turpmāk nevērtē.
8. Iepirkuma komisija ir tiesīga pieņemt lēmumu par iepirkuma pārtraukšanu vai izbeigšanu bez rezultāta, saskaņā ar PIL.
9. Iepirkuma komisija nepieciešamības gadījumā lūgs pretendentiem vai kompetentajām institūcijām izskaidrot vai papildināt kvalifikācijas dokumentos ietverto informāciju.
10. Līguma slēgšanas tiesības iepirkuma komisija piešķirs tam pretendentam, kura piedāvājums izturējis VI nodaļā noteikto izvērtēšanas pārbaudi, ir saimnieciski visizdevīgākais piedāvājums un, uz kuru neattiecas PIL 42. panta pirmajā daļā un otrās daļas 1.punktā *(Precizēts ar IK 03.08.2018. lēmumu)* noteiktie pretendentu izslēgšanas noteikumi.
11. Ja Pretendents vai personālsabiedrības biedrs, ja Pretendents ir personālsabiedrība, atbilst nolikuma PIL 42. panta pirmās daļas 1., 3., 4., 5., 6. vai 7. punktā vai otrās daļas 1.punktā minētajam izslēgšanas gadījumam, Pretendents norāda to piedāvājumā un, ja tiek atzīts par tādu, kuram būtu piešķiramas līguma slēgšanas tiesības, iesniedz skaidrojumu un pierādījumus par nodarītā kaitējuma atlīdzināšanu vai noslēgtu vienošanos par nodarītā kaitējuma atlīdzināšanu, sadarbošanos ar izmeklēšanas iestādēm un veiktajiem tehniskajiem, organizatoriskajiem vai personālvadības pasākumiem, lai pierādītu savu uzticamību un novērstu tādu pašu un līdzīgu gadījumu atkārtošanos nākotnē.
12. Ja Pretendents neiesniedz nolikuma 52.punktā minēto skaidrojumu un pierādījumus, Pasūtītājs izslēdz attiecīgo Pretendentu no dalības iepirkuma procedūrā, kā atbilstošu PIL 42. panta pirmās daļas 1., 3., 4., 5., 6. vai 7. punktā vai otrās daļas 1. punktā minētajam izslēgšanas gadījumam.
13. Pasūtītājs izvērtē Pretendenta vai personālsabiedrības biedra, ja Pretendents ir personālsabiedrība, veiktos pasākumus un to pierādījumus, ņemot vērā noziedzīga nodarījuma vai pārkāpuma smagumu un konkrētos apstākļus. Pasūtītājs var prasīt attiecīgā noziedzīgā nodarījuma vai pārkāpuma jomas kompetentām institūcijām atzinumus par Pretendenta veikto pasākumu pietiekamību uzticamības atjaunošanai un tādu pašu un līdzīgu gadījumu novēršanai nākotnē.
14. Ja Pasūtītājs veiktos pasākumus uzskatīs par pietiekamiem uzticamības atjaunošanai un līdzīgu gadījumu novēršanai nākotnē, tas pieņems lēmumu neizslēgt attiecīgo Pretendentu no dalības konkursā. Ja veiktie pasākumi ir nepietiekami, Pasūtītājs pieņems lēmumu izslēgt Pretendentu no tālākas dalības iepirkuma procedūrā *(Precizēts ar IK 03.08.2018. lēmumu).*

**VII. GALVIENIE LĪGUMISKIE NOSACĪJUMI**

1. Iepirkuma līgums tiks slēgts, pamatojoties uz iepirkuma nolikumu, tehnisko specifikāciju un pretendenta piedāvājumu.
2. Ar pretendentiem, kuriem tiks piešķirtas līgumslēgšanas tiesības, tiks slēgts iepirkuma līgums, iekļaujot šādu finansējuma avotu - Eiropas Savienības fondu darbības programmas „Izaugsme un nodarbinātība” 9.1.1.specifiskā atbalsta mērķa „Palielināt nelabvēlīgākā situācijā esošu bezdarbnieku iekļaušanos darba tirgū 9.1.1.2. pasākuma "Ilgstošo bezdarbnieku aktivizācijas pasākumi" projekta „Atbalsts ilgstošajiem bezdarbniekiem” finansējumu.
3. Par pakalpojuma nesniegšanu Līgumā noteiktajos termiņos un kvalitātē izpildītāja vai izpildītāja Līguma izpildē iesaistīto trešo personu dēļ, Izpildītājs maksā Pasūtītājam līgumsodu par katru kavētu darba dienu 0,1% (nulle komats viens procents)no kopējās līguma summas. Piemērotā līgumsodu summa nevar pārsniegt 10% no Līguma kopējās summas.
4. Izpildītājs atlīdzina nodarītos zaudējumus (bezdarbnieku ceļa izdevumus), ja atbilstoši Aģentūras filiāles pasākuma konsultāciju plānam netiek īstenotas individuālās konsultācijas vai grupu konsultācijas izpildītāja vai Līguma izpildē piesaistītā kvalificētā speciālista vainas dēļ.
5. Norēķins ar izpildītāju tiek veikts ar pārskaitījumu Līgumā norādītajā izpildītāja bankas kontā 20 darba dienu laikā pēc izpildītāja rēķina saņemšanas. Rēķinu izpildītājs sagatavo un iesniedz pēc sniegto konsultāciju uzskaites saraksta abpusējas parakstīšanas. Rēķinu iesniedz par tādu darbu apjomu kāds norādīts abpusēji parakstītajā sniegto konsultāciju uzskaites sarakstā.
6. Pasūtītājs patur tiesības grozīt iepirkuma kopējo paredzamo pakalpojumu skaitu.
7. Puses var veikt Līguma grozījumus atbilstoši PIL 61. panta nosacījumiem.
8. ~~Izpildītājs sniedz pakalpojumu trīs darba dienu laikā no pasūtījuma saņemšanas dienas.~~ Izpildītājs 10 dienu laikā pēc līguma “Psihologa individuālo konsultāciju un grupu konsultāciju īstenošana” noslēgšanas iesniedz Aģentūras filiālē konsultāciju plānu diviem mēnešiem saskaņošanai. Trīs darba dienu laikā pēc konsultāciju plāna saskaņošanas ar Aģentūras filiāli uzsāk pakalpojuma sniegšanu *(Precizēts ar IK 26.09.2018. lēmumu).*
9. Pasūtītājs pakalpojumu pieprasa pēc vajadzības un negarantē pakalpojuma pieprasījumu pilnā paredzamajā apjomā.
10. Ja Latvijas Republikas normatīvo aktu grozījumi paredzēs tādas normatīvo aktu pārmaiņas, kuras liks Pusēm mainīt Līguma noteikumus un nosacījumus, tādējādi būtiski mainot Pušu ekonomiskos un komerciālos mērķus, un ja Puses nespēs 10 darba dienu laikā pēc šādu apstākļu rašanās panākt vienošanos par šo pārmaiņu nosacījumiem, Pusēm ir tiesības lauzt Līgumu, lēmumu paziņojot rakstveidā.
11. Gadījumā, ja piesaistīto speciālistu (psihologu) izglītību apliecina ārvalstīs vai Padomju Sociālistisko Republiku Savienības (PSRS) augstākās mācību iestādes izsniegts dokuments par augstāko izglītību, ir jāiesniedz Akadēmiskā informācijas centra izsniegts dokuments par iegūtās izglītības pielīdzināšanu Augstskolu likumā noteiktajiem grādiem un profesionālajām kvalifikācijām mēneša laikā no līguma noslēgšanas brīža. Ja pretendents mēneša laikā no līguma noslēgšanas brīža neiesniedz minēto iegūtās izglītības pielīdzināšanu Augstskolas likuma izpratnē, pasūtītājs ir tiesīgs atkāpties no līguma.

## VIII. PIELIKUMI

Nolikumam ir pievienoti 7 pielikumi:

1. pielikums - Tehniskā specifikācija;
2. pielikums - Pieteikums par piedalīšanos iepirkumā;
3. pielikums - Pakalpojuma sniegšanā piesaistīto speciālistu kvalifikācijas, izglītības un darba pieredzes apraksts (CV);
4. pielikums - Finanšu piedāvājums;
5. pielikums - Tehniskais piedāvājums;
6. pielikums - Pakalpojuma sniegšanā piedāvātās pakalpojumu īstenošanas vietas (adreses);
7. pielikums – Apakšuzņēmēju un apakšuzņēmēju apakšuzņēmēju saraksts.

1. Maksimāli augstākā cena, ko Pasūtītājs maksās par vienas konsultācijas sniegšanu ir EUR 24.79 bez PVN. [↑](#footnote-ref-1)
2. Grupu konsultācijas līguma darbības laikā nepārsniegs 10% no visām konsultācijām. Maksimāli augstākā cena, ko Pasūtītājs maksās par vienas konsultācijas sniegšanu ir EUR 24.79 bez PVN. [↑](#footnote-ref-2)